title: Решение на Съвета от 10 ноември 1997 година за сключване на Споразумение за научно и технологично сътрудничество между Европейската общност и Южноафриканската република

text:
               11/ 15

               BG

               Официален вестник на Европейския съюз

               213

         31997D0763

               L 313/25

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 10 ноември 1997 година
   за сключване на Споразумение за научно и технологично сътрудничество между Европейската общност и Южноафриканската република
   (97/763/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 130м във връзка с член 228, параграф 2, първо изречение и член 228, параграф 3, първа алинея от него,
   като взе предвид предложението на Комисията (1),
   като взе предвид становището на Европейския парламент (2),
   като има предвид, че Европейската общност и Южноафриканската република осъществяват специфични научни и технологични програми в области от взаимен интерес;
   като има предвид, че въз основа на минал опит двете страни изразиха желание да създадат по-задълбочена и по-широка рамка за осъществяване на сътрудничество в науката и технологиите;
   като има предвид, че настоящото споразумение за сътрудничество в областта на науката и технологиите съставлява част от глобалното сътрудничество между Общността и държавите-членки, от една страна, и Южноафриканската република, от друга;
   като има предвид, че с Решение от 22 януари 1996 г. Съветът упълномощи Комисията да договори споразумение за научно и техническо сътрудничество между Общността и Южноафриканската република;
   като има предвид, че с Решение от 5 декември 1996 г. Съветът реши, че споразумението за научно и технологично сътрудничество може да бъде подписано от името на Общността;
   като има предвид, че споразумението за научно и технологично сътрудничество между Европейската общност и Южноафриканската република е подписано на 5 декември 1996 г.;
   като има предвид, че споразумението за научно и технологично сътрудничество между Европейската общност и Южноафриканската република трябва да бъде одобрено,
   РЕШИ:
   Член 1
   Споразумението за научно и технологично сътрудничество между Европейската общност и Южноафриканската република се одобрява от името на Общността.
   Текстът на споразумението е приложен към настоящото решение.
   Член 2
   Съгласно член 11 от споразумението председателят на Съвета представя нотификацията, че са приключили процедурите, необходими за влизане в сила на споразумението, от страна на Европейската общност.

      Съставено в Брюксел на 10 ноември 1997 година.

            За Съвета

            Председател

         E. HENNICOT-SCHOEPGES

      (1)  ОВ С 134, 29.4.1997 г., стр. 7.

      (2)  ОВ С 304, 6.10.1997 г.


title: Решение на Съвета от 19 ноември 2007 година относно назначаването на член на Консултативния комитет на Агенцията за снабдяване на Евратом

text:
               24.11.2007

               BG

               Официален вестник на Европейския съюз

               C 282/14

      РЕШЕНИЕ НА СЪВЕТА

   от 19 ноември 2007 година
   относно назначаването на член на Консултативния комитет на Агенцията за снабдяване на Евратом
   (2007/C 282/10)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност за атомна енергия, и по-специално член 54, алинеи втора и трета от него,
   като взе предвид член Х от устава на Агенцията за снабдяване на Евратом (1), последно изменен с Решение 95/1/ЕО, Евратом, ЕОВС на Съвета (2),
   като взе предвид решение 2007/514/Евратом на Съвета от 10 юли 2007 г. относно назначаването на членовете на Консултативния комитет на Агенцията за снабдяване на Евратом (3),
   като взе предвид становището на Комисията,
   като има предвид, че:

               (1)

               След оставката на г-жа Marie-Claire GUYADER, за която Съветът бе уведомен на 19 септември 2007 г., се освободи място за член на горепосочения комитет.

               (2)

               Освободеното място за член следва да се попълни.

               (3)

               Кандидатурата, представена от френското правителство на 19 септември 2007 г.,

         РЕШИ:
   Член единствен
   Г-н Bruno QUAGLIA се назначава за член на Консултативния комитет на Агенцията за снабдяване на Евратом за остатъка от мандата на същия, а именно до 28 март 2009 г.

      Съставено в Брюксел на 19 ноември 2007 година.

            За Съвета

            Председател

         L. AMADO

      (1)  ОВ 27, 6.12.1958 г., стр. 534/58.

      (2)  ОВ L 1, 1.1.1995 г., стр. 1.

      (3)  ОВ L 190, 21.7.2007 г., стр. 15.


title: Решение 2006/482/ОВППС на Съвета от 10 април 2006 година за сключване на Споразумение между Европейския съюз и Република Турция за създаването на рамка за участието на Република Турция в операциите на Европейския съюз за управление на кризи

text:
Важна правна забележка

|

32006D0482

Официален вестник n° L 189 , 12/07/2006 стр. 0016 - 0016 Официален вестник n° L 076 , 16/03/2007 стр. 0053 - 0053

		20060410Решение 2006/482/ОВППС на Съветаот 10 април 2006 годиназа сключване на Споразумение между Европейския съюз и Република Турция за създаването на рамка за участието на Република Турция в операциите на Европейския съюз за управление на кризиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 24 от него,като взе предвид препоръката на председателството,като има предвид, че:(1) Условията относно участието на трети страни в операциите за управление на кризи на ЕС трябва да бъдат установени със споразумение за създаването на рамка за подобно евентуално бъдещо участие, а не да се уреждат казуално по отношение на всяка операция.(2) След упълномощаване от Съвета на 23 февруари 2004 г. председателството, подпомагано от генералния секретар/върховния представител, договори Споразумение между Европейския съюз и Република Турция за създаването на рамка за участието на Република Турция в операциите на Европейския съюз за управление на кризи.(3) Споразумението следва да бъде одобрено,РЕШИ:Член 1Споразумението между Европейския съюз и Република Турция за създаването на рамка за участието на Република Турция в операциите на Европейския съюз за управление на кризи се одобрява от името на Европейския съюз.Текстът на споразумението е приложен към настоящото решение.Член 2Председателят на Съвета е упълномощен да определи лицето/ата, оправомощено/и да подпише/ат споразумението, за да обвърже/ат Европейския съюз.Член 3Настоящото решение влиза в сила в деня на неговото приемане.Член 4Настоящото решение се публикува в Официален вестник на Европейския съюз.Съставено в Люксембург на 10 април 2006 година.За СъветаПредседателU. Plassnik--------------------------------------------------


title: Решение (ОВППС) 2017/346 на Съвета от 27 февруари 2017 година за удължаване на мандата на специалния представител на Европейския съюз за правата на човека

text:
               28.2.2017

               BG

               Официален вестник на Европейския съюз

               L 50/66

         РЕШЕНИЕ (ОВППС) 2017/346 НА СЪВЕТА
   от 27 февруари 2017 година
   за удължаване на мандата на специалния представител на Европейския съюз за правата на човека
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 33 и член 31, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 юли 2012 г. Съветът прие Решение 2012/440/ОВППС (1) за назначаване на г-н Stavros LAMBRINIDIS за специален представител на Европейския съюз (СПЕС) за правата на човека. Мандатът на СПЕС изтича на 28 февруари 2017 г.

               (2)

               На 20 юли 2015 г. Съветът прие Плана за действие на ЕС относно правата на човека и демокрацията за периода 2015—2019 г.

               (3)

               Мандатът на СПЕС следва да бъде удължен с още 24 месеца,

         ПРИЕ НАСТОЯЩОТО РЕШЕНИЕ:
   Член 1
   Специален представител на Европейския съюз
   Мандатът на г-н Stavros LAMBRINIDIS като СПЕС за правата на човека се удължава до 28 февруари 2019 г. Съветът може да реши да прекрати предсрочно мандата на СПЕС въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).
   Член 2
   Цели на политиката
   Мандатът на СПЕС се основава на целите на политиката на Съюза в областта на правата на човека, определени в Договора за Европейския съюз, Хартата на основните права на Европейския съюз, както и в Стратегическата рамка на ЕС относно правата на човека и демокрацията и Плана за действие на ЕС относно правата на човека и демокрацията:

               а)

               подобряване на ефективността, присъствието и видимостта на Съюза за защита и утвърждаване на правата на човека в целия свят, по-конкретно чрез задълбочаване на сътрудничеството и политическия диалог на Съюза с трети държави, със съответните партньори, деловите среди, гражданското общество и международните и регионалните организации, както и чрез осъществяване на дейност в рамките на съответните международни форуми;

               б)

               увеличаване на приноса на Съюза за укрепването на демокрацията и институционалното изграждане, принципите на правовата държава, доброто управление, зачитането на правата на човека и основните свободи навсякъде по света;

               в)

               подобряване на последователността на действията на Съюза по отношение на правата на човека и включването на правата на човека във всички области на външната дейност на Съюза.

         Член 3
   Мандат
   За постигане на целите на политиката мандатът на СПЕС се състои в следното:

               а)

               да допринася за изпълнението на политиката на Съюза в областта на правата на човека, по-специално на Стратегическата рамка на ЕС относно правата на човека и демокрацията и Плана за действие на ЕС относно правата на човека и демокрацията, включително чрез формулиране на препоръки в това отношение;

               б)

               да допринася за прилагането на насоките на Съюза, на инструментите и плановете за действие в областта на правата на човека и международното хуманитарно право;

               в)

               да стимулира диалога с правителствата на трети държави и с международните и регионалните организации по въпросите на правата на човека, както и с организациите на гражданското общество и други заинтересовани страни, с цел да се осигури ефективност и видимост на политиката на Съюза в областта на правата на човека;

               г)

               да допринася за по-голямата последователност и съгласуваност на политиките и действията на Съюза в областта на защитата и утвърждаването на правата на човека, по-специално като дава принос за определянето на съответните политики на Съюза.

         Член 4
   Изпълнение на мандата
   1.   СПЕС отговаря за изпълнението на мандата, като действа под ръководството на ВП.
   2.   КПС поддържа тесни връзки със СПЕС и е основното му звено за контакт със Съвета. КПС предоставя стратегически насоки и политически указания на СПЕС в рамките на неговия мандат, без да се засягат правомощията на ВП.
   3.   СПЕС работи в тясна координация с Европейската служба за външна дейност (ЕСВД) и съответните ѝ отдели с цел да се осигури последователност и съгласуваност на тяхната работа в областта на правата на човека.
   Член 5
   Финансиране
   1.   Референтната сума, предназначена за покриване на разходите, свързани с мандата на СПЕС за периода от 1 март 2017 г. до 28 февруари 2018 г., е в размер на 860 000 EUR.
   2.   Референтната сума за СПЕС, предназначена за следващия период, се определя от Съвета.
   3.   Управлението на разходите се извършва в съответствие с процедурите и правилата, приложими към общия бюджет на Съюза.
   4.   Управлението на разходите се урежда с договор между СПЕС и Комисията. СПЕС се отчита пред Комисията за всички направени разходи.
   Член 6
   Формиране и състав на екипа
   1.   В рамките на мандата и на предоставените финансови средства СПЕС отговаря за сформирането на екип. Екипът включва експерти по специфични въпроси на политиката съобразно изискванията на мандата. СПЕС своевременно предоставя на Съвета и на Комисията информация за състава на екипа.
   2.   Държавите членки, институциите на Съюза и ЕСВД могат да предлагат командироването на служители, които да работят със СПЕС. Възнаграждението на тези командировани служители се поема съответно от изпращащата държава членка, изпращащата институция на Съюза или ЕСВД. Експертите, командировани от държавите членки в институциите на Съюза или в ЕСВД, могат също да бъдат командировани да работят със СПЕС. Договорно наетите членове на международния персонал са граждани на държава членка.
   3.   Целият командирован персонал остава съответно под административното ръководство на изпращащата държава членка, изпращащата институция на Съюза или ЕСВД, и изпълнява задълженията си и действа в интерес на изпълнението на мандата на СПЕС.
   4.   Персоналът на СПЕС е разположен в същите сгради като съответните отдели на ЕСВД или делегациите на Съюза, което има за цел да осигури съгласуваност и последователност на дейностите им.
   Член 7
   Сигурност на класифицираната информация на ЕС
   СПЕС и членовете на екипа на СПЕС спазват принципите и минималните стандарти за сигурност, установени с Решение 2013/488/ЕС на Съвета (2).
   Член 8
   Достъп до информация и логистична подкрепа
   1.   Държавите членки, Комисията, ЕСВД и Генералният секретариат на Съвета осигуряват достъпа на СПЕС до всяка информация от значение за него.
   2.   Делегациите на Съюза и дипломатическите представителства на държавите членки осигуряват при необходимост логистична подкрепа на СПЕС.
   Член 9
   Сигурност
   В съответствие с политиката на Съюза за сигурността на персонала, разположен извън Съюза за оперативни нужди съгласно дял V от Договора, СПЕС предприема всички разумно приложими мерки, съобразно мандата на СПЕС и въз основа на обстановката от гледна точка на сигурността в района, за който отговаря, за сигурността на целия персонал под прякото ръководство на СПЕС, по-специално като:

               а)

               разработва, въз основа на насоки от страна на ЕСВД, специфичен план за сигурност, който включва специфични физически, организационни и процедурни мерки за сигурност, уреждащ управлението на безопасното придвижване на персонала към и в рамките на района, за който отговаря, както и управлението на инциденти, свързани със сигурността, и включва план за действие при извънредни обстоятелства и план за евакуация;

               б)

               гарантира, че целият персонал, разположен извън Съюза, е застрахован за висок риск в съответствие с условията в района, за който отговаря;

               в)

               гарантира, че всички членове на екипа на СПЕС, които се разполагат извън Съюза, включително местно наетият персонал, са преминали подходящо обучение за сигурност преди или непосредствено след пристигането си в района, за който отговаря, въз основа на степента на риск, определена за същия район от ЕСВД;

               г)

               гарантира изпълнението на всички приети препоръки, направени в резултат на извършените редовни оценки на сигурността, и представя пред Съвета, ВП, и Комисията писмени доклади относно изпълнението на тези препоръки, както и относно други свързани със сигурността въпроси, в рамките на докладите за напредъка и за изпълнението на мандата.

         Член 10
   Докладване
   СПЕС представя редовни устни и писмени доклади на ВП и КПС. При необходимост СПЕС докладва и пред работните групи на Съвета, по-специално работна група „Права на човека“. Редовните доклади се разпространяват чрез мрежата COREU. СПЕС може да представя доклади и пред Съвета по външни работи. В съответствие с член 36 от Договора СПЕС може да участва в информирането на Европейския парламент.
   Член 11
   Координация
   1.   СПЕС допринася за единството, съгласуваността и ефективността на действията на Съюза и подпомага осигуряването на съгласуваното използване на всички инструменти на Съюза и действия на държавите членки, с оглед постигането на целите на политиката на Съюза. Дейността на СПЕС се координира с тези на държавите членки и Комисията, както и с други специални представители на Европейския съюз, при необходимост. СПЕС провежда редовни брифинги пред мисиите на държавите членки и делегациите на Съюза.
   2.   На място се поддържат тесни връзки със съответните с ръководители на мисии на държавите членки и с ръководителите на делегации на Съюза,, както и с ръководителите или командващите мисии и операции по линия на общата политика за сигурност и отбрана, и при необходимост с други специални представители на Европейския съюз. Те полагат всички усилия, за да окажат съдействие на СПЕС при изпълнението на неговия мандат.
   3.   Освен това СПЕС осъществява връзка и се стреми към взаимно допълване и взаимодействие с други участници на международно и регионално ниво както в щабовете, така и на място. СПЕС поддържа редовни контакти с организациите на гражданското общество както в щабовете, така и на място.
   Член 12
   Преглед
   Изпълнението на настоящото решение и неговата съгласуваност с други форми на приноса на Съюза подлежат на редовен преглед. До 30 ноември 2018 г. СПЕС представя пред Съвета, ВП и Комисията редовни доклади за напредъка и цялостен доклад за изпълнението на мандата.
   Член 13
   Влизане в сила
   Настоящото решение влиза в сила в деня на приемането му.

      Съставено в Брюксел на 27 февруари 2017 година.

            За Съвета

            Председател

         K. MIZZI

      (1)  Решение на Съвета 2012/440/ОВППС от 25 юли 2012 г. за назначаване на специален представител на Европейския съюз за правата на човека (ОВ L 200, 27.7.2012 г., стр. 21).

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).


title: Решение (ЕС) 2015/2191 на Съвета от 10 ноември 2015 година относно подписването от името на Европейския съюз и временното прилагане на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания, за период от четири години

text:
               1.12.2015

               BG

               Официален вестник на Европейския съюз

               L 315/1

         РЕШЕНИЕ (ЕС) 2015/2191 НА СЪВЕТА
   от 10 ноември 2015 година
   относно подписването от името на Европейския съюз и временното прилагане на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания, за период от четири години
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 30 ноември 2006 г. Съветът прие Регламент (ЕО) № 1801/2006 относно сключването на Споразумение за партньорско сътрудничество в областта на рибарството между Европейската общност и Ислямска република Мавритания (1) (наричано по-нататък „Споразумението за партньорство“).

               (2)

               Срокът на действие на последния протокол за определяне на възможностите за риболов и на финансовото участие, предвидени в Споразумението за партньорство, изтече на 16 декември 2014 г.

               (3)

               На 10 юли 2015 г. Съюзът и Ислямска република Мавритания парафираха нов протокол (2) към Споразумението за партньорство (наричан по-нататък „протоколът“). Протоколът предоставя на корабите на Съюза възможности за риболов в риболовните зони, които са под юрисдикцията на Ислямска република Мавритания.

               (4)

               За да не продължава допълнително временното преустановяване на риболовните дейности на кораби на Съюза и в съответствие с член 14 от протокола, е целесъобразно протоколът да се прилага временно от датата на неговото сключване.

               (5)

               Протоколът следва да бъде подписан и да се прилага временно до приключване на процедурите, необходими за неговото сключване,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на протокола за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания, за период от четири години, при условие че посоченият протокол бъде сключен.
   Текстът на протокола е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) протокола от името на Съюза.
   Член 3
   Протоколът се прилага временно, в съответствие с член 14 от него, считано от датата на подписването му до приключване на процедурите по сключването му.
   Член 4
   Настоящото решение влиза в сила в деня на приемането му.

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  Регламент (ЕО) № 1801/2006 на Съвета от 30 ноември 2006 г. относно сключването на Споразумението за партньорство в областта на рибарството между Европейската общност и Ислямска република Мавритания (ОВ L 343, 8.12.2006 г., стр. 1).

      (2)  Протокол за определяне на възможностите за риболов и на финансовото участие, предвидени в Споразумението за партньорство в областта на рибарството между Европейската общност и Ислямска република Мавритания за период от четири години (вж. страница 3 от настоящия брой на Официален вестник).


title: Решение (ЕС, Евратом) 2016/1655 на представителите на правителствата на държавите членки от 7 септември 2016 година за назначаване на съдии в Общия съд

text:
               15.9.2016

               BG

               Официален вестник на Европейския съюз

               L 247/15

         РЕШЕНИЕ (ЕС, Евратом) 2016/1655 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
   от 7 септември 2016 година
   за назначаване на съдии в Общия съд
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатите на четиринадесет съдии от Общия съд изтичат на 31 август 2016 г. Освен това мандатът на съдиите, посочени в член 1 от Решение (ЕС, Евратом) 2016/484 на представителите на правителствата на държавите членки (1), също изтича на 31 август 2016 г., както се предвижда във въпросния член.

               (2)

               Кандидатурите на г-н Barna BERKE, г-н Ricardo da SILVA PASSOS и г-жа Mme Octavia SPINEANU-MATEI бяха предложени за длъжността съдии в Общия съд.

               (3)

               Освен това кандидатурите на г-н Zoltán CSEHI, г-н Constantinos ILIOPOULOS, г-жа Anna MARCOULLI и г-н Dean SPIELMANN бяха предложени за подновяване на мандата.

               (4)

               Комитетът, създаден съгласно член 255 от Договора за функционирането на Европейския съюз, даде становище относно годността на г-н Barna BERKE, г-н Zoltán CSEHI, г-н Constantinos ILIOPOULOS, г-жа Anna MARCOULLI, г-н Ricardo da SILVA PASSOS, г-н Dean SPIELMANN и г-жа Octavia SPINEANU-MATEI да упражняват функциите на съдия в Общия съд.

               (5)

               Следва г-н Barna BERKE, г-н Ricardo da SILVA PASSOS и г-жа Octavia SPINEANU-MATEI да бъдат назначени за периода от датата на влизане в сила на настоящото решение до 31 август 2022 г.

               (6)

               Следва г-н Zoltán CSEHI, г-н Constantinos ILIOPOULOS, г-жа Anna MARCOULLI и г-н Dean SPIELMANN да бъдат назначени за нов мандат от 1 септември 2016 г. до 31 август 2022 г. Тъй като тези четирима съдии вече са упражнявали функциите на съдии в Общия съд до 31 август 2016 г. и са продължили да ги изпълняват в очакване на настоящото решение, следва да бъдат назначени за нов мандат, който започва на датата, която следва датата на края на предишния им мандат,

         ПРИЕХА НАСТОЯЩОТО РЕШЕНИЕ:
   Член 1
   За съдии в Общия съд за периода от датата на влизане в сила на настоящото решение до 31 август 2022 г. се назначават:

               —

               г-н Barna BERKE,

               —

               г-н Ricardo da SILVA PASSOS,

               —

               г-жа Octavia SPINEANU-MATEI.

         Член 2
   За съдии в Общия съд за периода от 1 септември 2016 г. до 31 август 2022 г. се назначават:

               —

               г-н Zoltán CSEHI,

               —

               г-н Constantinos ILIOPOULOS,

               —

               г-жа Anna MARCOULLI,

               —

               г-н Dean SPIELMANN.

         Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 7 септември 2016 година.

            Председател

         P. JAVORČÍK

      (1)  Решение (ЕС, Евратом) 2016/484 на представителите на правителствата на държавите членки от 23 март 2016 г. за назначаване на съдии в Общия съд (ОВ L 87, 2.4.2016 г., стр. 31).


title: 2009/399/ЕО: Решение на Съвета от 27 април 2009 година за адаптиране на обезщетенията, предвидени в Решение 2003/479/ЕО и Решение 2007/829/ЕО относно правилата, приложими за националните експерти и военния личен състав, командировани към Генералния секретариат на Съвета

text:
               26.5.2009

               BG

               Официален вестник на Европейския съюз

               L 127/8

      РЕШЕНИЕ НА СЪВЕТА

   от 27 април 2009 година
   за адаптиране на обезщетенията, предвидени в Решение 2003/479/ЕО и Решение 2007/829/ЕО относно правилата, приложими за националните експерти и военния личен състав, командировани към Генералния секретариат на Съвета
   (2009/399/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, параграф 1 от него,
   като взе предвид Договора за създаване на Европейската общност, и по-специално член 207, параграф 2 от него,
   като взе предвид Решение 2003/479/ЕО (1), и по-специално член 15, параграф 7 от него,
   като взе предвид Решение 2007/829/ЕО (2), и по-специално член 15, параграф 6 от него,
   като има предвид, че:

               (1)

               Член 15, параграф 7 от Решение 2003/479/ЕО и член 15, параграф 6 от Решение 2007/829/ЕО предвиждат, че дневните пари и месечните обезщетения се актуализират всяка година в зависимост от изменението на основните трудови възнаграждения на длъжностните лица на Общността в Брюксел и Люксембург, като актуализацията няма обратно действие.

               (2)

               С Регламент (ЕО, Евратом) № 1323/2008 от 18 декември 2008 г. за адаптиране на възнагражденията и пенсиите на длъжностните лица и другите служители на Европейските общности, считано от 1 юли 2008 г., както и на корекционните коефициенти, прилагани към тях (3) Съветът коригира с 3 % възнагражденията и пенсиите на служителите на Общността,

         РЕШИ:
   Член 1
   1.   В член 15, параграф 1 от Решение 2003/479/ЕО и в член 15, параграф 1 от Решение 2007/829/ЕО сумите 29,85 EUR и 119,39 EUR се заменят съответно с 30,75 EUR и 122,97 EUR.
   2.   В член 15, параграф 2 от Решение 2003/479/ЕО и в член 15, параграф 2 от Решение 2007/829/ЕО таблицата се заменя със следното:

                  „Разстояние между мястото на наемане и мястото на командироване
                  (в километри)

                  Сума в евро

                  0-150

                  0,00

                  > 150

                  79,04

                  > 300

                  140,52

                  > 500

                  228,36

                  > 800

                  368,89

                  > 1 300

                  579,68

                  > 2 000

                  693,88“

   3.   В член 15, параграф 4 от Решение 2003/479/ЕО сумата 29,85 EUR се заменя с 30,75 EUR.
   Член 2
   Настоящото решение влиза в сила на първия ден от месеца след приемането му.

      Съставено в Люксембург на 27 април 2009 година.

            За Съвета

            Председател

         A. VONDRA

      (1)  ОВ L 160, 28.6.2003 г., стр. 72.

      (2)  ОВ L 327, 13.12.2007 г., стр. 10.

      (3)  ОВ L 345, 23.12.2008 г., стр. 10.


title: Решение на Съвета от 15 ноември 1999 година за изменение на Решение 97/132/ЕО относно сключването на споразумението между Европейската общност и Нова Зеландия относно санитарните мерки, приложими за търговията с живи животни и животински продукти

text:
Важна правна забележка

|

31999D0837

Официален вестник n° L 332 , 23/12/1999 стр. 0001 - 0002 специално чешко издание глава 3 том 28 стр. 27  - 28 специално испанско издание глава 3 том 28 стр. 27  - 28 специално унгарско издание глава 3 том 28 стр. 27  - 28 специално литвийско издание глава 3 том 28 стр. 27  - 28 LV.ES глава 3 том 28 стр. 27  - 28 MT.ES глава 3 том 28 стр. 27  - 28 PL.ES глава 3 том 28 стр. 27  - 28 SK.ES глава 3 том 28 стр. 27  - 28 специално словенско издание глава 3 том 28 стр. 27  - 28

		19991115Решение на Съветаот 15 ноември 1999 годиназа изменение на Решение 97/132/ЕО относно сключването на споразумението между Европейската общност и Нова Зеландия относно санитарните мерки, приложими за търговията с живи животни и животински продукти(1999/837/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаването на Европейската общност, и по-специално член 133 от него,като взе предвид предложението на Комисията,като има предвид, че:(1) Решение 97/132/ЕО на Съвета от 17 декември 1996 г. относно сключването на Споразумението между Европейската общност и Нова Зеландия относно санитарните мерки, приложими за търговията с живи животни и животински продукти [1] все още не е влязло в сила дотолкова, доколкото е необходимо да се направят някои технически изменения и допълнения в приложенията към посоченото споразумение, за да може то да се приложи ефективно;(2) Решение 97/132/ЕО не предвижда процедура за изменение на приложенията; Съветът, обаче, прие Решение 98/258/ЕО от 16 март 1998 г. относно сключването на Споразумение между Европейската общност и Съединените американски щати за санитарни мерки за защита на общественото здраве и на здравето на животните при търговията с живи животни и животински продукти [2], което включва такава процедура;(3) със сключването на споразумението с Нова Зеландия, за много други продукти по принцип съответствието е признато и е необходимо да се измени приложение V към това споразумение, за да се вземе под внимание този факт; също така е необходимо да се изменят някои други приложения, за да се отчетат промените относно таксите за инспекция и други административни въпроси;(4) за да се осигури ефективното изпълнение на споразумението с Нова Зеландия и със загрижеността за последователност, към Решение 97/132/ЕО ще трябва да се добави процедурата за изменение и допълнение на приложенията към споразумението със Съединените американски щати;(5) Общността и компетентният орган на Нова Зеландия отбелязаха своето съгласие, под формата на размяна на писма, за определянето на санитарни мерки, приложими за търговията с живи животни и животински продукти; следва да се одобри тази размяна на писма,РЕШИ:Член 1Решение 97/132/ЕО се изменя, както следва:1. Член 3 се заменя със следния текст:"Член 3Комисията, подпомогната от представители на държавите-членки, представлява Общността в Съвместния управителен комитет, посочен в член 16, параграф 1 от споразумението.Позицията на Общността във връзка с въпросите, с които ще се занимава този комитет, се определя в рамките на съответните органи на Съвета, в съответствие с разпоредбите на Договора.Направените изменения в приложенията към споразумението в светлината на препоръките на Съвместния управителен комитет, се одобряват съгласно процедурата, предвидена в член 29 от Директива 72/462/ЕИО [***].2. Член 4 се заменя със следния текст:"Член 4Мерките, необходими за изпълнение на споразумението, включително що се отнася до гаранциите по отношение на прясното месо и на продуктите от месо, еквивалентни на тези, постановени с Директива 72/462/ЕИО, се определят в съответствие с процедурата, предвидена в член 30 от посочената директива."Член 2Размяната на писма относно измененията на приложенията към споразумението между Европейската общност и Нова Зеландия относно санитарните мерки, които следва да се приложат спрямо търговията с живи животни и животински продукти се одобрява от името на Общността.Текстът за размяната на писма, включително направените изменения в приложенията към споразумението, е приложен към настоящото решение.Член 3Настоящото решение се публикува в Официален вестник на Европейските общности.То влиза в сила в деня на неговото публикуване.Съставено в Брюксел на 15 ноември 1999 година.За СъветаПредседателK. Hemilä[1] ОВ L 57, 26.2.1997 г., стр. 4.[2] ОВ L 118, 21.4.1998 г., стр. 1.[***] ОВ L 302, 31.12.1972 г., стр. 28. Директива, последно изменена с Директива 97/79/ЕО (ОВ L 24, 30.1.1998 г., стр. 31)."--------------------------------------------------


title: Решение (ЕС) 2017/1122 на Съвета от 20 юни 2017 година за назначаване на член, предложен от Кралство Испания, в Комитета на регионите

text:
               23.6.2017

               BG

               Официален вестник на Европейския съюз

               L 162/55

         РЕШЕНИЕ (ЕС) 2017/1122 НА СЪВЕТА
   от 20 юни 2017 година
   за назначаване на член, предложен от Кралство Испания, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. На 18 септември 2015 г. с Решение (EС) 2015/1571 на Съвета (4) г-н Pedro Antonio SÁNCHEZ LÓPEZ замени г-н Alberto GARRE LÓPEZ в качеството му на член.

               (2)

               След изтичането на мандата на г-н Pedro Antonio SÁNCHEZ LÓPEZ се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член в Комитета на регионите за остатъка от мандата, а именно до 25 януари 2020 г.:

               —

               г-н Fernando LÓPEZ MIRAS, Presidente Región de Murcia.

         Член 2
   Настоящото решение влиза в сила в деня на приемането му.

      Съставено в Люксембург на 20 юни 2017 година.

            За Съвета

            Председате

         H. DALLI

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).

      (4)  Решение (ЕС) 2015/1571 на Съвета от 18 септември 2015 г. за назначаване на двама членове от Испания в Комитета на регионите (ОВ L 245, 22.9.2015 г., стр. 8).